فرانسانین استراسبورگ شهرینده داوام ائدن آوروپا پارلامنتی‌نین عمومی ایجلاسیندا تورکیه و عفرین موضوع لو ییغینجاق تشکیل ائدیلدی.
ییغینجاقدا چیخیش ائدن آوروپا بیرلیگی نین تهلوکه‌سیزلیک و خاریجی سیاست عذره آلی نماینده‌سی فدریکا موگرینی سوریه سرحدیندکی وطنداش‌لاری‌نین تهلوکه‌سیزلیگینی تامین ائتمه‌ین تورکیه‌نین بیر حاق و وظیفه‌سی اولدوغونو، آنکارانین ناراحات‌لیق‌لارینی باشا دوشدوک‌لرینی سؤیله‌دی.
موگرینی سوریه-ده داوام ائدن "زیتون دالی" عملیاتی و تورکیه‌دکی سون وضعیته توخونا‌راق دئدی کی، تورکیه ایله امکداش‌لیقدا هر زامان دوروست و آچیق اولدوق. قبول ائتمک لازیم‌دیر کی، تورکیه اینانیلماز سیناق‌لاردان کئچیر. ترور، آنی بیر چئوریلیش جهدی، قاچقین بحرانی و سرحدیندن کنار حیاتا کئچیریلن عملیاتلا قارشی-قارشییا‌دیر. باشدا سرحد منطقه‌لرینده باش وئرن‌لر اولماقلا، بیز تورکیه‌نین ناراحات‌لیق‌لارینی باشا دوشوروک. تورکیه‌نین سوریه سرحدینده یاشایان وطنداش‌لاری‌نین تهلوکه‌سیزلیگینی تامین ائتمک حاقی‌دیر و وظیفه‌سی‌دیر. یئنی بیر جبهه آچیلدی و اینسانی یاردیم‌لارین چاتدیریلماسی و سیویل لرین قورونماسی مسئله‌سینه اهمیت وئریلمه‌لی‌دیر.
تورکیه‌نین سوریه-ده حربی عملیاتا باشلادیغی گون‌دن بری‌دیر پروسئسی یاخین‌دان ایزلدیک‌لرینی قئید ائدن موگرینی "سوریه-نین قوزیی ینده آچیلان یئنی جبهه‌یه گؤره درین ناراحات‌لیق دویوروق. هر شئی‌دن اول اینسانی مسئله‌لره گؤره ناراحاتیق." دئدی.
موگرینی اونو دا وورغولادی کی، توققوشما‌لارین سوریه داخیلینده تارازلیغی پوزما تهلوکه‌سی وار. شدتین آرتماسی توققوشما‌لارا سیاسی حلی لنگیده بیلر. ژنوده کی موذاکیره‌لرده بیرلشمیش میللتلر تشکیلاتینا دستک اولونماسی اوچون سعی گؤستریلمه‌لی، بوتون ناراحات‌لیق‌لار دیله گتیریلمه‌لی‌دیر. سوریه-ده کی ساواش باشا چاتماییب. اؤلوم حال‌لاری داوام ائدیر.
سوریه-ده یئنی جبهه آچماغین تورکیه-نی داها تهلوکه‌سیز حالا گتیرمه‌یه‌جگینی ایره‌لی سورن موگرینی بو تهلوکسیزلیگین، آنجاق موذاکیره ائدیلمیش سیاسی حل یولو ایله تامین ائدیله بیله‌جگینی وورغولادی.
ییغینجاقدا داها سونرا آوروپا پارلامنتیندکی سیاسی قروپ‌لارین نماینده‌لری و عضو‌لر چیخیش ائتدیلر.
عمومی ایجلاسدا موذاکیره ائدیلن موضوع لارا دایر قرار لاییحه‌سی‌نین جومه آخشامی گونو سسه قویولماسی اوچون تقدیم ائدیله‌جگی بیلدیریلیب.
